《忻州牧汪君》
清代·何道生

晋国畸人元裕之，金源文献独维持。兴亡尽入诗千首，磊块难消酒百卮。

一代典章谁信史，中州坛坫此雄师。浣花心事坡翁笔，不及成都有旧祠。

作者简介：（1766—1806）清山西灵石人，字立之，号兰士，又号菊人。乾隆五十二年进士，历工部主事、员外郎、郎中，迁御史。嘉庆间历任九江、宁夏知府。工诗画。有《方雪斋集》。